Magnus, Dei gracia rex Suecie, Noruegie et Scanie, omnibus et singulis dyocesim Aboensem inhabitantibus salutem et graciam. Noueritis, quod nos, ad venerabilis in Christo patris, nobis dilectj Dominj Hemmingi, miseracione diuina episcopi Aboensis, instancias fauorabiliter inclinati, irreuocabiliter duximus admittendum, quod quociens idem dominus episcopus Hemmingus, qui nunc est, et is, qui pro tempore fuerit, in officio procuracionis penes vos transiuerit, cum sagenis vestris trahendis, sicut hactenus, de vestri (ͻ: vestra) beniuolencia feceratis, jta sibi amodo ex mandato nostro voluntarie et efficaciter seruiatis, nullatenus omissurj. Datum jn castro nostro Abo anno Dominj mcccxl septimo,¹ die beatj Egidii abbatis.